प्रारंभिक वन्य कोसा उत्पादकों को मितव्ययी एवं उचित मूल्य सुनिश्चित करने के लिए, केन्द्रीय रेशम बोर्ड ने 4 उप डिपो, रायगढ़ (छत्तीसगढ़), भागलपुर (बिहार), वारंगल (आं प्र) एवं भंडारा (महाराष्ट्र) के साथ चाईबासा (झारखंड) में एक तसर कच्चा माल बैंक की स्थापना की है । समान रूप में मूगा कोसा के लिए डाकुआखाना, सुआलकुची (असम) एवं कूच बिहार, पश्चिम बंगाल में 3 उप डिपो के साथ शिवसागर, असम में एक मूगा कच्चा माल बैंक की स्थापना की है ।